**5-6 דצמבר 2016 – סיור רמת הגולן והחרמון**

**הרצאת מאו"ג 210 – יניב עשור**

סיפור גמלא – 66 לספירה, מרתק, מחבר, קצת לפני סייקס פיקו...

הרקע **לתפיסת הביטחון הלאומי** ברמת הגולן –

1. ההתיישבות היהודית בגולן.
2. מלחמת ששת הימים (67) – משה דיין מוביל קו של אי כיבוש רמת הגולן, מולו שלושה מתנגדים – דדו – אלוף פצ"ן, יגאל אלון ומתיישבי מועצת גליל עליון. לאחר שיג ושיח שכנעו את משה דיין אשר הנחה לכבוש את רמת הגולן. כעבור יממה נכבשה הרמה.
3. התחדשות ההתיישבות בגולן – 4 ישובים דרוזים, 33 ישובים יהודים, סה"כ 41 אלף תושבים ו 3.5 תיירים בשנה.

**"ותשקוט הארץ 40 שנה..." עד שהגיע האביב הערבי....**

5.5 שנות לחימה, מעל 400 אלף הרוגים, 7 מיליון עקורים מבתיהם, מעל ל 3 מיליון פליטים במדינות האזור, מעל ל 75% מהאוכלוסיה מוגדרת כענייה, התפרקות סוריה לרסיסים, הצטברות של זרמים תת קרקעיים, הלחימה החלה בדרעא על סוגיית מים אשר הפכה למלחמת אזרחים שנמשכת עד היום (הוצג סרטון דובר אנגלית)

**אתגרים רבים וחדשים** העומדים לפתחנו כיום :

1. כניסתם של הרוסים לזירה עם הבנה כי ברצונם להשאיר את משטר אסד בשלטון.
2. מעורבות אראנית וחזבאללה בזירה
3. פעילות של קיצוניים סונים במסגרות שונות – עיקרם ISIS
4. גזרת אגן הירמוכ מתעצם במרחב משולש הגבולות (1200 לוחמים של המדינה האסלאמית)
5. מערכה ירדנית לבלימת הגהאד העולמית בשת"פ מורדים, דרוזים ושבטים
6. האוכלוסיה המקומית - סובלת קשות מהמצב

כלל הארגונים הקיימים פועלים מול גזרת האוגדה לרבות המשטר הסורי (מגובה באראנים וחזבאללה). האתגר המודיעיני מאוד משמעותי – כיצד אוספים מודיעין על כל כך הרבה ארגונים ?

 קיים יתרון טקטי משמעותי של צה"ל בזירה לאור העדר הריחוק של הישובים מהגדר ושליטה טופוגרפית על השטח.

**האויב** בגזרת הרמה מאתגר בעיקר לאור –

1. "חיצוניים קיצוניים" לעומת "בני המקום"
2. הקרבה לגבול מנוצלת על ידי הארגונים השונים לטובת פעילות כנגד המשטר הסורי
3. כמות גדולה של אויב המתקבצת בגזרה – רואה את הגדר כעורף בטוח
4. סכנת ההרדמות – רב הפעילות איננה כנגדנו אשר עלולה להתהפך מולנו כאחת

שינוי אסטרטגיית הגהאד העולמי בשנה האחרונה בזירות השונות ומעבר לפיגועים אסטרטגיים ככלי מרכזי גרם לשינוי בתרחיש הייחוס של האוגדה - נוכחות מספר רב של גורמי כוח וארגונים חמושים היטב, בצמוד לגבול, בשילוב פערי נגידות למידע אודותיהם ומודלי התרעה חסרים ולא יציבים מקנים לאויב יכולות כנגדנו.

צה"ל בחר לשנות את תפיסתו ולהקים את אוגדת הבשן שעיקרה פעילות בט"ש ופותחה תפיסת הגנה ייחודית – "מגן הגולן" המבוססת על חטיבה אחת וחטיבות מתאמנות בגזרת הרמה.

**האסטרטגיה המוגדרת של פיקוד צפון** כוללת מספר מרכיבים, להלן עיקריה –

1. הרתעה והרחקת המלחמה
2. הימנעות מהתערבות ישירה או בחירת צד בעימות האזורי
3. בנית מוכנות לתגובה מהירה

**הרעיון המסדר** של האוגדה :

1. "שיח באש"
2. יחסי "שכנות טובה" עם "בני המקום" – העמקת הסיוע ההומניטרי לבני המקום והגברת הזיקה לישראל כיוצרים השפעה

**תפיסת "מגן הגולן"** המופעלת באוגדה כוללת המרכיבים הבאים :

1. מודיעין – היתוך דיסיפלינות
2. מאמץ ההשפעה ו"המערכה הרכה"
כל גורמי הכוח מתחרים על לב "בני המקום," ומהם נבנית השפעתם; עשויים לשמש בסיס להשפעה על המרחב
3. אש – אפס סובלנות מול ירי לשטחנו
4. העורף והאזרחים
5. מכשול ותשתית מבצעית

**הרצאת מפקד "שכנות טובה" - אייל**

התכלית של היחידה הוא לבסס את ההשפעה בגזרת רמת הגולן – העמקה משמעותית בסיוע אזרחי (גלוי) אל מול 250 אלף תושבים.

המיפוי האזרחי - ראשית הצירים לפעילות המנהלת –

התבצעו תחקורים בתחומי החיים האזרחיים של אנשי הקשר. המיפוי אפשר לייצר :

1. "הבשלת" מבצעי סיוע אפקטיביים ותעדופם
2. הצגת תמונה נכונה ככל האפשר לארגונים בין לאומיים/ תורמים פוטנציאלים
3. מאגר מידע אזרחים (15 תיקי כפרים, סקירה כללית – מחוז, סקירה – בית החולים קוניטרה, סקירה – חינוך בג'בתה, סקירה – צריכת הקמח בגבתה.

**המצב ההומניטרי במחוז קוניטרה** – סקירה –

המדובר במחוז עני, כפריים, נטולי השכלה, רשת המים הרוסה, רשת החשמל הרוסה, רשת הביוב תקינה, ללא שלטון מרכזי ושלטון מקומי ברמה הבסיסית ביותר, מחסור קבוע בידע ובמכשור רפואי ותרופות, משכורת ממוצעת – 40$ לחודש....

מכאן, מתורגם הדבר **לפעילות הסיוע האזרחית** – ההיגיון המסדר

הרציונאל: הענקת סיוע אזרחי באופן ישיר ועקיף, "לסוכני השפעה אזרחיים" רבים ככל הניתן ליציאת השפעה בשטח ו"יצירת מציאות".

בפועל בוצעו 26 **מבצעי סיוע אזרחי** בשבועות החולפים, מרביתם בתחום **הסיוע הרפואי** (8 מבצעי "ביקור רופא" במהלכו טופלו 190 ילדים יחד עם מלוויהם, 7 מבצעי העברת תרופות והקמת בית חולים שדה במרחב ג'בתא אל חשב לאחר הפצצת המרפאה בכפר על ידי המשטר הסורי) וחלקם בתחום **הסיוע הלוגיסטי** (העברת 25 טון מוצרי מזון, העברת מבצעי דלק, כ 30 טון קמח וחבילות מטרנה).

**"סילונים" – מפקד סילונים לשעבר/ מרקו**

השנה הראשונה לפעילות התאפיינה בשאלה – מה זה המורדים הללו ?

בתחילת הדרך (מרץ 13') לא הייתה שום מדיניות – עשינו כאן משהו שאיש לא היה ממש מעורב בו. מתחילת הדרך נאמר – כי המורדים זקוקים יכולת לפינוי פצועים... לאחר קבלת אישור אלוף החל פינוי הפצועים ובהמשך הופעל בית חולים שדה.

המדיניות המוצהרת הייתה כי אין התערבות ומעורבות בפעילות ישראלית בלחימה. העיצוב היה מאוד קריטי – בעיקר מול הצד הכחול. לאוגדה היה ברור מה היא רוצה מעצמה אולם ככל שעלינו מעלה האתגר היה רב יותר.

המורדים שונים ומשונים – החל מאנשים משכילים, אנשי צבא ועד אנשים פשוטים. המדובר באנשים הרואים עצמם כלוחמי חופש.

התנהלותנו מול הפצועים הייתה של מעצמה – לא ביקשנו דבר עבור מה שנתנו. אז, כעבור שנה כאשר ביקשנו – קיבלנו.

הפיקוד המאפשר הוא שקבע את הקצב ואת האופן של פעילות "סילונים".

בחלוף 4 שנים – הפרויקט היה מוצלח :

1. כדור אחד לא נורה משטח מורדים לעבר ישראל
2. אין מצב של פליטים בגדר עם ישראל – כל מי שנכנס יצא
3. הישגים רבים בעולמות המבצעיים והמודיעיניים
4. מדינת ישראל ממשיכה להיחשב כמדינה שאיננה מתערבת
5. הצלת חיי אדם התאפשרה

התחושה כי אנו לא יוצרים תלות בצד השני ועוד לא הגענו כאן להיפוך מגמה באסטרטגיה מול הזירה. מעריך כי הבעיה עלולה להתעורר בעיקר מול השינויים בסביבה האסטרטגית – כניסת הרוסים ויציאה אפשרית של האמריקאים.

העברת האירוע והשיח למקום של "שכנות טובה" הוא הנכון והתורם בזירה זו.

**פעילות UNDOF – מפקד היחידה – גנרל מאנן**

החלטת האו"ם 350 על הקמת UNDOF הייתה במהלך שנת 74' לטובת שימור הפסקת האש בין ישראל לסוריה. מאז, היחידה מבצעת פיקוח באזור רמת הגולן על שני הצדדים.

אונדו"ף פועלת למעלה מ 42 שנים ופועלים בה 18 אלף חיילים. בתקופה זו נהרגו 42 חיילים בזירה זו. כיום פועלים בה נציגים ממדינות שונות השותפות באו"מ.

המשבר בסוריה שהחל ב 2011 היה מאתגר מאוד עבור המשלחת. כפי שידוע ב 2014 המורדים לקחו בשבי משקיפים מהאו"מ, עובדה שאילצה את היחידה לעבור לפקח בעיקר מהצד הישראלי. אני עצמי יושב בדמשק. כיום לוקח 12 שעות לעבור מדמשק לישראל מה שבעבר לקח 30 דקות.

הדבר החשוב ביותר, מוצב האו"מ על הר החרמון הוא האסטרטגי ביותר ועדיין יש בו שליטה. בסיוע של מטה האו"מ והמועצה הביטחונית הצליחו להביא לשינויי ולחזור לאחד מהבסיסים (החל מה 14/11) עם כ 115 מפקחים. כעת נמצאים בתהליך של שיקום המוצב.

כמו כן הצליחו להעלות לתצפית בהר חרמון מפקחים נוספים על מנת לייצר תצפית טובה יותר לפיקוח על השטח. הדבר התאפשר לאור הסיוע שניתן מצד צה"ל.

האתגרים הם רבים מאוד – האזור נכבש על ידי מורדים השייכים לארגונים קיצוניים שונים.

אונדו"ף לא אמרה לא ופועלת לשפר את ביצועיה באזור. כעת מנסים לחפש אחר יכולות חדשות אשר יאפשרו לממש אחריות זו.

הרצאת דקלן קורמי – הנציג האירי

לאונדו"ף אין כל מנדט בפן הפוליטי. היא מבססת את פעילותה על הצהרת שני הצדדים, הסורי והישראלי, לשימור הפסקת האש. הדבר נתמך ומתחדש על ידי מועצת הבטחון של האומ המתחדשת כל חצי שנה.

השינויים בזירה במהלך השנים האחרונות וכניסתם של ארגוני טרור שונים ומדינות שונות מחייבים את אונדו"ף לשמור על האחריות שניתנה לה.

אזור רמת הגולן מחולק למזרח ומערב על פי קו אלפא וקו בראבו אשר שני הצדדים התחייבו לשמור על האיזון הנדרש בכוחות באזור.

לטובת מימוש המשימה פועלים בזירה 832 משקיפים ומפקדים אשר פועלים לממש את האחריות.

לטובת הפעילות קיימים 8 מוצבי אונדו"ף לאורך הקו לצד עמדות משקיפים נוספות. מאז 2014 רב העמדות נדדו לצד הישראלי, עובדה המקשה על מימוש האחריות של אונדו"ף.

ההחלטה לחזור לקו בראבו – הצד הסורי – חייבה את אונדו"ף לתכנון מחדש של הפעילות. כעת נמצאים בתהליך של החזרה. המהלך מסוכן ומורכב. מעברי הגבול שהיו פתוחים בעבר כבר לא ממש מאפשרים את החציה ולפיכך נפתחו מעברים חדשים בסיוע צה"ל (אחד מהם כבר נפתח בצפון).

הכניסה המחודשת למוצב הראשון בוצעה ב 14/11 ועמלה כעת על חידוש ושיפוץ המחנה. המהלך עתיד להמשך עד הקיץ הבא. זהו אתגר גדול מאוד עבור אונדו"ף והאו"מ ועתיד לייצר הישג חשוב שיאפשר התרחבות הפעילות בצד הסורי.

האתגרים העיקריים נוגעים בתנועה בתוך הזירה עצמה ומחייב צעדי בטיחות רבים הכוללים הארכת נתיבי הנסיעה. ישנם סיכונים בחזרה לכוחות החוזרים לגזרה. אל מול סיכונים אלו עולה החובה של אונדו"ף לעמוד בייעודה ולעמוד בהתחייבותה לשמר את הפיקוח בזירה.

 **האתגרים העיקריים של אונדו"ף כיום** :

1. מעורבות צד שלישי בזירת רמת הגולן (ארגוני טרור אסלאמיים) – גורמים שאינם מחויבים להחלטה 350 המקורית. העובדה כי ישראל מכניסה סיוע לתוך זירת רמת הגולן – מייצרת חוסר איזון.
2. העדר נוכחות של אונדו"ף בצד הסורי – זהו אתגר שעומד לפתחה של הקהילה הבינלאומית
3. חשש כי כתוצאה מזליגת ירי ותגובות צה"ל נגרר להתדרדרות של הזירה – ידוע כי גם המורדים עושים בכך שימוש מניפולטיבי וגורמים לכך שישראל תבצע ירי לעבר סוריה.
4. חוסר איזון בזירה הסורית של רמת הגולן – הפעילות עוברת מצפון – מרכז – צפון ללא התרעה.
5. שימור הלגיטימציה של פעילות אונדו"ף מצד מועצת הביטחון והצדדים.
6. המשימה של אונדו"ף הייתה בעבר רגועה, בעיקר דיווח על רועי צאן, אולם כיום הפעילות מחייבת שינוי באופן בו הכוחות נערכים למימוש המשימה – אמצעים, מיגון, טכנולוגיה ותקציב !

**הדרוזים ברמת הגולן – דולאן – ראש המועצה**

מגדל שמס – הרצף החינוכי הטבעי הרלוונטי הקיים בכל ישוב נורמאלי מתקיים גם במגדל שמס, החל מטיפת חלב, גני ילדים, בית ספר יסודי, תיכון ומכללה להייטק.

מה שמייחד את הדרוזים בגולן – אחוז האקדמאים מהגדולים בעולם בעיקר לאור הלימודים החינמיים בסוריה (180 רופאים, עיקרם רופאי שיניים) וללא תנאי קבלה.

השקעה רבה בתחום התיירות – במגדל שמס מנסים להפוכה כרלוונטית לתיירות חורף, קטיף דובדבנים ותפוחים.

מקומה של המועצה משמעותי בלווי כל יוזמה בתחום התיירות. החל מהרעיון ועד פתיחת העסק לרבות פאבים (על אף שנוגד את ערכי הדת) ומסעדות.

התחושה היא כי כאשר מתעסקים בתיירות מתרחקים מפעילות שלילית.

התפתחות בסוריה – לכל משפחה דרוזית בגולן יש משפחה בצד השני. הדבר משפיע כל חיי המשפחות במגדל שמס. בפועל, מקיימים קשר טלפוני רציף המאפשר להתעדכן בכלל המתרחש.

לאור שליטת המורדים על מעבר קוניטרה הופסקה העברת התפוחים לסוריה. לכך השפעה על התושבים. מדינת ישראל לא השכילה לשנות את המדיניות שלה ובפועל המדינה ממשיכה לייבא תפוחים מחו"ל במקום לרכוש אותם מרמת הגולן.
לסגירת המעבר גם תמורות חיוביות – לדוגמא, המהלך הביא להתאגדות של החקלאים הדרוזים ברמה לטובת שיווק משותף.

מזכיר כי המעבר שימש גם ליציאת אנשי דת לביקור קברים ואתרים קדושים בסוריה לצד ביקור משפחות.

הרגשת שייכות – אזרחית ישראלית – הממשל הצבאי הגיע לסיומו בשנת 81 ותושבי הגולן נדרשו לקבל עליהם אזרחות ישראלית. רב רובם של התושבים סירבו לכך ואלו שלקחו את האזרחות הישראלית עברו נידוי מהקהילה. הנסיגה מלבנון ושיח על כוונה להחזיר את רמת הגולן השפיעו על התושבים לאורך השנים.

בעבר היה נתק אדיר בין המדינה לתושבים שהתבטא בשריפת דגל המדינה ואחוז גביית מס נמוכה (17%). כיום, לאחר תהליכים שיקומיים וטיפוליים הביאו להידוק השייכות, עליה באחוז גביית המס ועוד מהלכים בוני אמון אחרים. כיום, הדרוזים נמצאים בתהליך מורכב ורגיש אשר מחייב התקדמות איטית. ניכר כי יש יותר אנשים שמעוניינים לקבל על עצמם אזרחות ישראלית.

החלטות הממשלה פגעו באוכלוסיה הדרוזית ברמת הגולן, בעיקר בחלוקת התקציבים, עובדה אשר הקשתה על ההתפתחות. החלטה 1052 להטבת מס הגיעה רק לאחר הליך משפטי ממושך. קיימת תחושת החמצה מצד התושבים. כיום אנו נמצאים בפני תוכנית חומש חדשה לאחר קבלת תקציב של 200 מיליון ₪ בתוכנית הקודמת.

נדרשת בניית תוכנית מקיפה שתכלול את מיפוי הצרכים ומציאת מענים לאלו.

היום השני – 6 דצמבר 16'

**מועצה אזורית גולן – ראש המועצה מר אלי מלכה**

אנו עומדים לקראת השנה החמישים לשחרור הגולן. ממשלת ישראל מקבלת החלטה מיד לאחר מלחמת ששת הימים לקיים שיח מול סוריה על החזרת הגולן אולם לאור סירוב סוריה לשיח השתנה הכיוון בממשלת ישראל אשר החלה ביישוב הגולן.

בעשור הראשון, כל ממשלות ישראל תמכו בהקמת הישובים בגולן, כחלק ממשימה לאומית. בעשור הראשון הוקמה החטיבה להתיישבות אשר הזרימה מיליונים לטובת הקמת הישובים, קיבוצים ומושבים. כל מי שמגיע לכאן חש כי הוא חלק מהעשייה הציונית, הערכית.

בהמשך, לאור המשבר הכלכלי שליווה את המדינה חלה הקפאה של ההתיישבות הכפרית ברמת הגולן. ללא פגיעה משמעותית ברמה.

משנת 91-01 החלה מדינת ישראל לקיים שיח חשאי עם סוריה, המדובר בעשור קשה מאוד לגולן בו השתרשה התחושה כי תהיה נסיגה מהגולן. זהו עשור בו הגולן מחליט לנהל מאבק על מנת לוודא כי הגולן לא יימסר לסורים.

בעשור זה חודשה פעילותו של ועד יישובי הגולן, אשר בימי מנחם בגין פעל להכלת החוק הישראלי בגולן, אשר בנה אסטרטגיה אחרת ושונה. לאחר לימוד המערכת הפוליטית הבינו כי הדרך היחידה להצליח במאבק היא דרך העם ולא דרך הפוליטיקה. הצלחנו בזה ! להזכיר כי בעשור זה של קיפאון לא הגיעו משפחות חדשות לרמת הגולן. בכל העשור הזה, בכל יישובי הגולן 32 במספר נבנו 48 יחידות דיור בלבד.

עשור זה הסתיים בוועידת זנבה של קלינטון עם אסד האב בה הובן כי אין סיכוי להגיע להסדרה עם סוריה. הדבר הביא לשינוי המדיניות של הממשלה הישראלית. הדבר הביא "לשחרור הקפיצים". בהערכת מצב שבוצעה במועצה הבינו כי עליהם לשנות את פני העניין וכי גם הכללים השתנו. השאלה העיקרית שהתעוררה כיצד גורמים למשפחות חדשות לעלות לגולן וכיצד מוודאים כי אין עזיבה של משפחות ותיקות.
בכינוס שהתקיים במועצה החליטו כי "לוקחים אחריות על האזור" ופועלים לשינוי. סוכם על לימוד תאורטי של אסטרטגיה וגיבוש המהלכים להמשך הדרך:

1. הקטר המוביל – הקליטה והצמיחה הדמוגרפית.
2. פיתוח התיירות בגולן.
3. בניית פלטפורמות ליזמים להקמת עסקים חדשים.

אחת השאלות שהתעוררו – מה יגרום לאנשים לעבור לגור בגולן? הוחלט על הקמת מחקר גדול באמצעות חברה ישראלית וביצוע קבוצות מיקוד. לתדהמתם גילו פער בין מה שהעריכו ולבין מה ששמעו מקבוצות המיקוד – צבא, אימונים, שכלו ועוד.... מכאן, החליטו כי עליהם למתג את הגולן מחדש באמצעות חברת ערד תקשורת.

מהסקרים שביצעו הבינו כי עליהם לוודא הר"מ:

1. מערכת חינוך תהיה מצוינת כבסיס למעבר לגולן
2. קהילה תומכת
3. בין עבודה לבריאות

כאשר יצאו לדרך עם התוכנית היו 32 ישובים עם 9000 איש וכיום למעלה מ 13,500 איש. הוקמה יחידה לפיתוח קהילתי וחינוך.

בסקרים עדכניים שבוצעו באותה החברה כעבור 10 שנים גילו את השינוי – הגולן נתפס כאזור של צימרים, מעיינות, נופש. האזור נתפס כאזור ערכי וחיובי. כיום המועצה קולטת 1200 איש בכל שנה ועל כל מגרש בגולן יש עשרות רבות של משפחות מועמדות והתחושה היא כי "עלינו על הדרך..."

ההבנה היא כי לבד לא יכולים. במרחב 6 מועצות – מועצה דרוזית, מועצה קצרין ונוספות. הוחלט לבצע שינוי אסטרטגי נוסף – שינוי הקטר של הצמיחה הדמוגרפית למהלך של פיתוח הכלכלה ומקורות התעסוקה כבסיס לשימור המשפחות הנקלטות.
הדבר הביא לשינוי האסטרטגיה לשיתוף פעולה הדוק עם המועצות המקבילות אשר קידם את השכנות הטובות ובין היתר חשיפה לעוולות המתקיימות מול הדרוזים.
כל המועצות בגולן ובגליל (18 סה"כ) התאחדו לחשיבה משותפת לטובת קידום האינטרס המשותף. כיצד עושים יותר עבור 220 אלף התושבים שתחת אחריות? כיצד מרוויחים יותר מעשיה משותפת? כיצד מפתחים את החינוך והאקדמיה באזור תוך הסתייעות במכוני המחקר הפועלים באזור (כיום מושקעים 12 מיליון ₪ בתחום ובו משולבים 10 אלפים ילדים)? כיצד מטפלים חינוכית ותעסוקתית עם בעלי צרכים מיוחדים ? כיצד מייצרים פיתוח כלכלי וחברתי באזור זה ?

התחושה היא כי הממשלה לא ביצעה כל תהליך אסטרטגי מול אזור זה... בתהליך שביצעו החליטו כי עליהם לנצל את החקלאות (230 אלף דונם עם מנעד של תנאי מזג אויר וסוגי מים) תוך הסתייעות במכללות ובמכוני המחקר (פיתוח מזון מרפא לדוגמא). בתוכנית שבוצעה לפיתוח האזור הציבו את החקלאות כציר מרכזי. החל מתהליכי מחקר ופיתוח ועד לייצור מוצרים עתידיים של חקלאות מתקדמת וחדישה. את כלל החשיבה הוציאו לחברה חיצונית על מנת לקבל איפכא מסתברא ובפועל קיבלו רוח גבית לתוכנית איתה פנו לממשלה. העובדה כי התוכנית זכתה לתמיכה של הישובים העירוניים תרמה ליכולת לקדם את הרעיון.

לאחר גיבוש התוכנית פעלו לקדם מצעד בכירי ממשלה לאזור לטובת רתימתם לתהליך. ראש הממשלה כינס את הממשלה בגולן לטובת הצהרה דקלירטיבית לקידום "נושא הצפון". לצערו הרב, התוכנית נדחקה מאז ההצהרה ועד היום וכספי התוכנית חולקו לפעילות אחרות. כעת המאבק הוא להחזיר את התקציב לפרויקט.

**המכינה והמדרשה המעורבת בנטור – הרב אביה רוזן**

אנחנו נמצאים באחד הצמתים המשמעותיים בהיסטוריה היהודית. בן גוריון אמר שהמבחן לציונות יהיה בשנת 70 למדינת ישראל. למה ? לא יהיו ניצולי שואה שיופיעו בבתי הספר ויאמרו "לא עוד". אנחנו גדלנו על האתוס הזה ומה קורה שבבת אחת מחליפים לה את הדרייב..

כשרוצים להניע חברה, אומה – צריך לשאול מה מניע ? למה הם כאן בכלל ?

האתוסים המכוננים הם משמעותיים מאוד. היום האתוס בחברה הישראלית הוא אחר. לא עוד יהודי נרדף...

המסגרת כאן פועלת במסלול של 5 שנים, עם שרות ותרומה לקהילה. אם נדע לחבר את כל העשיה לדרייב אז ננווט נכון. מי מייצר את הדרייב הזה? האם מי שיושב במגדל השן ? האם נטורי כרתא ? צריך לתת תשובות בשנת ה 70 לקיומה של המדינה. צריך להיות פתוח, בלי הררכיה כדי שהתשובה תכלול את כולם. לכן הקמנו את המסגרת הזו – כולם שותפים, כולם מעורבים, בלי מגדר – דתיים, חילונים, בנים, בנות.

לא במקרה מדברים כעת על השסע החברתי. בקום המדינה כולם היו סביב אתוס אחד – "קום הסתער". טענתי – **המערכת השתנתה**. היום זה כבר משהו אחר. למה ?

1. החשיפה לידע – היום הוא המשמעותי. לכל אחד יכולת ונגישות לידע אשר גורם לשחיקה של האוטוריטות – מפקדים, רופאים... הסמרטפונים משנים סדרי עולם.
2. היום נדרשת מקצועיות כמעט בכל דבר, ידרשו תארים אקדמיים, הדבר יצמיח בכל העולם מסגרתו שיעסקו בתוכן ואלו מחוללים שינויים. ההתעוררות הזו איננה ייחודית רק למדינת ישראל.
3. מהו המניע שדוחף את הקולקטיב? מה הדרייב? לא רק הקמת מדינה. היא הוקמה ! מה עכשיו ?! ב 20 השנים האחרונות חלה התעוררות עצומה בחברה לשאלות הללו והתשובות כבר לא "המפקד אמר" "הרב אמר".

דוגמא לכך – המכינה הקדם צבאית הראשונה שקמה "נחשון" העלתה חשש כי "גונבים את הנוער" מפעילות שנת השרות של התק"מ. אז הלכו 1500 איש לשנת שרות ... כיום פועלות מעל 50 מכינות עם אלפי נערים. זה יוצר שינוי רציני. בנוסף, קיימות היום מסגרות ללימודי מבוגרים, לא רק לצאת לסרטי קולנוע אלא גם להטען מבחינת משמעות.

הצבא בישראל הוא גוף בהשפעה ועיצוב. כדי לנצח צריך להיות שותף בהנעה של הרוח.

במדרשה הזו שהקמנו חשים בהתעוררות עצומה. זה קורה כי הגיעה השעה והחברה נמצאת במקום אחר – בנקודת התעוררות. יש כאן הפיכה של תחושה לרוח לאומית.

כאן לא מחפשים את מהו הנכון ? מוצאים את המשותף. מחפשים את המכנה המשותף כל הזמן. זה חייב להתקיים בזמנים של נחת. בעת מלחמה אין פריבילגיה כזו.

כולנו שותפים בבניית האתוס הלאומי המחודש. לא מחיקה של העבר אלא קומה נוספת, כאן בנטור זה קורה. לדוגמא – מה אופיו של יום המנוחה מבחינה ציבורית? ברגע שנבין כי כולנו "משפחה אחת" בלי הררכיה אז נגיע לתשובה.

מספר כללים למימוש המהלך : אף אחד לא יותר צודק מהשני, כבוד לאחר באשר הוא, אין הררכיה.

הדור החדש כבר לא מדבר על איום קיומי, הדור לא בחוויה של הנרדפות והאנטי שמיות, שואלים עצמנו באיזה אקלים חברתי אנחנו רוצים לחיות? מה ערכו של האדם הפרטי כיום ?
אלו הן שאלות שלא יכלו להישאל קודם כשהיינו בתחושה של איום. אנחנו שואלים עצמנו שאלות אתיות כבדות משקל, שאלות הנוגעות לחוקה במדינה.

אנחנו בונים את הבית הלאומי ולא רק את הבית הפרטי. מה התוכן בבית? מה חשוב ומה פחות חשוב? בקהילה השאלות גדולות יותר. בתהליכים חברתיים זה לוקח זמן. צריך לעשות מעשים, לשנות את השיח כדי לבנות את האתוס החדש.

רואה את דרכו בדרך משותפת עם המיעוטים. מקווה שבעתיד ישתלבו גם מסגרות בינלאומיות.

**מכללת אדיר במרום – מנהל המכללה - איציק לסלו**

מקום זה הוא מיקרוקוסמוס של מדינת ישראל. אנו עוסקים בקליטת עליה, אוכלוסיות של עיירות פיתוח, לימוד תורה ועיסוק בטחוני. באף מקום לא מצוין כי המדובר בפרויקט רווחה אלא בפרויקט מצוינות !

אנו משדרים לאנשים – לא משנה מאין הגעת ומה הרקע שלך – אתה תצטיין, תהיה ייצרן ותתרום לחברה.

מטרות אדיר במרום:

**הכנת התלמידים לחיים ישראלים יהודיים עם דרך ארץ ואהבת העם והארץ תוך לימוד תורה. העצמה פנימית של התלמידים והקניית כלים להשתלבות והובלה בחברה הישראלית.**

בבוקר מתחילים בלימודי תורה ובאחר הצהריים עוסקים הכשרה לשירות צבאי במקצועות טכנולוגיים מתקדמים מתוך תודעת שליחות ותרומה למדינה. החינוך הוא חינוך למצוינות והגברת המוטיבציה לשירות משמעותי בצבא ובחברה.

לפני כארבע שנים נפתחה הישיבה לקליטת אוכלוסיה חרדית במסלול של שלוש שנים – השלמת בגרות בשנה הראשונה ובשנתיים הבאות לומדים מחשבים, הנדסת תוכנה ואלקטרוניקה. המסלול הזה הוא הראשון שמנסה לעשות זאת. המסלול עדיין קשה אך המכללה לקחה על עצמה את המשימה וניכר כי הדברים תופסים תאוצה.

המקום מתנהל כמקום דתי אשר משמש כמקור של כוח ועוצמה פנימית עבור התלמידים.

על פי הנתונים בצה"ל – אנו משתדלים בשיתוף חיל האוויר לשבץ את החניכים בתפקידים טובים בצבא וניצול הפוטנציאל שלהם תוך שמירה על 100 אחוז מהבוגרים השרתים במערך הטכני עם אפס אחוז נשר.

אנו פועלים ללווי התלמידים במהלך שרותם הצבאי ועוד קודם לכן לקיים ביקורי בית בבתי החניכים כמהלך תומך ללימודים.

בפועל את החזון הגדול אנו מעבירים ללמידה בתהליך הבא:

1. לכל כיתה יש ר"מ – רב מחנך אשר מטרתו ללמד את הילד תורה לצד חיזוקו ולווי שלו בלימודים המקצועיים.
2. מערך של עובדות סוציאליות – פועלות לאבחן את הילדים ולסייע להם.
3. מערך של מדריכים הנותנים מעטפת הוליסטית לתלמידים.

במקום קיימת פנימייה אשר נותנת מענה לכל התלמידים המגיעים מרחוק. המקום מהווה חממה לכל צרכיהם של התלמידים – לרבות חוגים, חדר כושר ועוד.

שיתוף הפעולה בין הצוות החינוכי לצוות המקצועי הוא מאוד משמעותי להצלחה של התלמיד. כאשר אנו תופסים את הבעיה בזמן, התלמיד עולה על דרך המלך.

תלמידים מצטיינים וטובים זוכים לצאת ללימודים במכללה באריאל או במכללה בעמק הירדן. הרמה של התלמידים כאן גבוהה אולם לרובם לא נתנו את ההזדמנות להתקדם ולהצליח.

במקום 200-250 תלמידים גברים אשר קליטתם מתאפשרת עם תעודת בגרות, בגרות טכנולוגית לפחות.

התקציב - עמותת "רוח הגולן", משרד הביטחון ומדינת ישראל משקיעים במקום כסף רב. עדיין אנו נדרשים לגיוס כספים.

לימודי התורה בבוקר הינם חובה אולם לימודי הערב אינם חובה. גם התפילות אינן חובה. אין המדובר בלימודים ברמה של ישיבה אלא בלימודים אשר תפקידים לחזק את הזיקה ליהדות ולארץ ישראל.

כיצד מתקבלים ? המכינה מסתובבת בין 70 בתי ספר בארץ על מנת לאתר את התלמידים. ההעדפה הראשונה של אותם בוגרי יב' הינה להתגייס לצבא/מגב ולאו דווקא להגיע ללימודי יג' – יד'.
שילוב החרדים/ "ברקאי" – החרדים זה שם כולל. הליבה של החרדים עדיין לא במקום... אנו שואפים לקלוט יותר. המקום מאפשר להשתלב בצורה טבעית יותר ומזכה בהערכה בחברה. המהלך מאפשר להם להשתלב יותר בחברה.